open-index/open-wikipedia-markdown huggingface dataset:
Naudé

duimnael|regs|150px|Gabriel Naudé
duimnael|regs|150px|Tom Naudé
duimnael|regs|150px|Beyers Naudé
duimnael|regs|150px|Wena Naudé in 1926

**Naudé** is 'n familienaam. Die Naudé-familie is oorspronklik van Franse protestante afkoms en was tradisioneel onderwysers en akademici. Gabriel Naudé (1600–1653) was onder andere die bibliotekaris van die eerste publieke biblioteek in Frankryk gewees.

Afstammelinge van die Naudé-familie kom vandag nog in Duitsland, Suid-Afrika en die Verenigde State van Amerika (veral in Philadelphia) voor.

## Naudés in Suid-Afrika 
Die eerste Naudés het in die 1700's in Suid-Afrika gearriveer. Die eerste stamvader was Jacob Naudé (1696–1774) en die tweede stamvader Philipp Jacob Naudé (1736–1812).

## Bekende Naudés 
* Beyers Naudé, (1915–2004) Afrikaner-dominee, en 'n prominente anti-apartheidsrolspeler.
* Charl-Pierre Naudé (1958–), Afrikaanse digter.
* Elizna Naudé (1978–), Suid-Afrikaanse diskusgooier.
* Gabriel Naudé (1600–1653), bibliotekaris van die eerste publieke biblioteek in Frankryk.
* Hymne Weiss (née Naudé; 1910–2001), Afrikaanse skrywer.
* Hugo Naudé (1868–1938), Suid-Afrikaanse skilder.
* Jacob Naudé (1696–1774), eerste stamvader in Suid-Afrika.
* Jacobus Johannes Naudé (1876 - ), Boere spioen tydens die Tweede Vryheidsoorlog.
* Juanita du Plessis (née Naudé), bekende Afrikaanse sanger.
* Philipp Jacob Naudé (1736–1812), tweede stamvader in Suid-Afrika.
* Pieter Naudé (1968–), Afrikaanse sanger.
* Tom Naudé (1889–1969), van 1967 tot 1968 waarnemende Staatspresident van Suid-Afrika.
* Wena Naudé (1905–1978), ’n Afrikaanse aktrise en een van die pioniers van die Afrikaanse toneelkuns.
* Drie Naudés het deelgeneem aan die Slag van Bloedrivier

## Geografiese name 
* Naudésnekpas
* Naudebergpas
* Naudesrivier
* Naudeshoekspruit

## Bronne 
* Naudé, Dr. Eduan Grobbelaar, Kaapstad, 1993

## Eksterne skakels 
* http://www.naude.co.za/ - die plek waar Naudés mekaar ontmoet!
* http://www.naude.netfirms.com/  - Naudés in Suid-Afrika.
Ottosdal

**Ottosdal** is 'n dorp in die Noordwes-provinsie van Suid-Afrika.

## Geskiedenis 
Die dorp is in 1913 as 'n NG gemeente op die plaas Korannafontein van GP Otto gestig. Die dorp is in 1917 geproklameer en uitgelê. Daar is 'n gedenktuin met grafte van Britse soldate wat tydens die Tweede Vryheidsoorlog gesneuwel het. Die plaas Rietkuil van Siener van Rensburg en die Van Rensburg-familiebegraafplaas is ongeveer 11 km vanaf Ottosdal op die Wolmaransstad-pad.

## Landbou 
Die belangrikste gewasse wat verbou word is mielies, grondbone en sonneblomsaad. 

## Sien ook 
* Lys van dorpe in Suid-Afrika

## Verwysings 
* *Op Pad in Suid-Afrika*. B.P.J. Erasmus. 1995 

## Ligging
Ottoshoop

**Ottoshoop** is 'n klein dorp in die Noordwes-provinsie, Suid-Afrika. 

## Geskiedenis 
Goud is in 1875 by Ottoshoop ontdek, dieselfde jaar as wat spoelgoud by Lydenburg ontdek is. Die goudstormloop in Ottoshoop het egter eers in 1887 plaasgevind omrede meer belowende vondse op ander plekke gemaak is. Die dorp is in 1876 gestig, die vroeë dae van die goudstormloop en is na CB Otto vernoem. Hy was die landdros van nabygeleë Groot Marico. Die goud het egter gou opgeraak en vandag is die dorp slegs 'n spoorweghalte.

## Besienswaardighede 
Naby die dorp is Bobbejaangat, 'n groot dolomitiese sinkgat van onbekende diepte wat met helder water gevul is.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995.
Verenigde Koninkryk (dubbelsinnig)

Die term **Verenigde Koninkryk** kan verwys na die volgende:

Britse Eilande:
* Die Koninkryk van Groot-Brittanje (1707–1801, alternatief *Verenigde Koninkryk van Groot-Brittanje*)
* Die Verenigde Koninkryk van Groot-Brittanje en Ierland (1801–1927)
* Die Verenigde Koninkryk van Groot-Brittanje en Noord-Ierland (sedert 1927)

Skandinawië:
* Die Vereniging van die koninkryke van Denemarke, Noorweë en Swede, sien Kalmarunie (1397–1520)
* Die Vereniging van die koninkryke van Denemarke en Noorweë, sien Denemarke-Noorweë (1536–1814)
* Die Vereniging van die koninkryke van Swede en Noorweë, sien Swede-Noorweë (1814–1905)
* Die Verenigde Koninkryk van Denemarke, sien Koninkryk van Denemarke (sedert 1944)

Ander:
* Die Verenigde Koninkryk van Israel en Judah in die Bybel (1010 v.C.-926 v.C.)
* Die Verenigde Koninkryk van Brasilië, Portugal en die Algarves (1815–1822)
* Die Verenigde Koninkryk van die Nederlande (1815–1830)
* Die Verenigde Koninkryk van Libië (1951–1969)
Bloubergstrand

**Bloubergstrand** is 'n voorstad in die noorde van Kaapstad, in die Wes-Kaap-provinsie, Suid-Afrika.

Bloubergstrand is geleë aan die Atlantiese Oseaankus en kyk suid uit op Tafelberg, vandaar die voorstad se naam.
Robbeneiland is 6.9&nbsp;km wes van Bloubergstrand.

Die skip *Hermes* het op 12 Mei 1901 hier gestrand.

## Sien ook 
* Lys van dorpe in Suid-Afrika

## Verwysings
Leeudoringstad

**Leeudoringstad** is 'n dorp in die Noordwes-provinsie van Suid-Afrika. Die dorp is 30&nbsp;km oos van Wolmaransstad.

## Geskiedenis 
Die dorp is 6 Desember 1920 op die plaas Rietkuil geproklameer en genoem na die leeudoringboom nadat 'n spoorwegstasie met die naam Leeuwdoorns in 1908 opgerig is. Die dorp en plaaslike NG gemeente het dan ook lank as Leeuwdoornsstad bekend gestaan. Die naam kom van die plant *Harpagophytum procumbens* (duiwelsklou), wat in die omgewing groei. Die dorp lê aan die hoofspoorlyn tussen Kimberley en Johannesburg en die dorp het gegroei om die spoorweghalte.

## Distrik 
Die belangrikste ekonomiese aktiwiteite in die distrik is skaap- en beesboerdery, terwyl mielies, sorghum, sonneblomsaad en grondboontjies verbou word. Die R502 en die R504 streeksroetes kruis in die dorp.

## Lees ook 
*Leeudoringstad-spoorwegramp

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995. 
* Ensiklopedie van Suidelike Afrika, Eric Rosenthal, 1967

## Verwysings
Martino

**Martino** (Tienie Brits) was Suid-Afrika se bekendste kulkunstenaar. Hy was veral bekend vir sy frase "*Kul jou hier, kul jou daar en siedaar!* Sy eerste TV-reeks, *Die Kulkuns van Martino*, is in die tagtigerjare op Suid-Afrikaanse televisie uitgesaai.

## Biografie 
Martino het op 17-jarige ouderdom begin om sirkustoertjies te doen. Hy het in towerkuns begin belangstel en sowat drie jaar lank in die Pretoria-omgewing saam met sy broer en andere as deel van die *Martino Trio* opgetree. Hy het daarna op sy eie as kulkunstenaar begin optree.

Hy is in 1996 met maagkanker gediagnoseer en dokters het 55% van sy maag verwyder. Hy het na ’n operasie 'n sepsis aan sy dermkanaal ontwikkel. Hy is op 25 Februarie 2011 op 64-jarige ouderdom oorlede.

## Verwysings
Amalia

**Amalia** is 'n nedersetting in die Noordwesprovinsie van Suid-Afrika. Die dorpie lê 30&nbsp;km suidwes van Schweizer-Reneke.

## Geskiedenis 
Die dorpie is in 1927 as kerkdorp gestig met die ontstaan van die plaaslike NG gemeente en genoem na Amalia Faustman (gebore Mostert, op Stellenbosch), wie se man, ds. George Faustmann, leraar van die moedergemeente Schweizer-Reneke was van 1891 tot 1915.

## Sien ook 
* Lys van dorpe in Suid-Afrika

## Bronne 
* *Op Pad in Suid-Afrika*. B.P.J. Erasmus. 1995. 

## Verwysings
Bray

**Bray** is 'n klein dorp in die Dr Ruth Segomotsi Mompati-distriksmunisipaliteit van die Noordwesprovinsie van Suid-Afrika. Die dorp lê 220&nbsp;km noord van Vryburg. Die Moloporivier vloei verby Bray. 

Hier is ook 'n doeanepos vir deurgang na en van Botswana wat oop is van 07:00 tot 16:00. Die grenspos se telefoonnommer is (053) 937 0026. Die R375-streeksroete verbind die dorp met Suid-Afrika se padnetwerk.

## Sien ook 
* Grensposte van Suid-Afrika
* Lys van dorpe in Suid-Afrika

## Eksterne skakels 
*Inligting oor Bray (tourismnorthwest.co.za)  

## Verwysings
Goedkaroo

**Goedkaro(o)** is 'n benaming vir struikies soos **Ankerkaroo** of **Goeiekaroo** , *Pentzia incana*, en **Vaalkaroo** of **Bitterskaapbossie**, *P. globosa*, wat in die Karoo benut word vir die voer van kleinvee soos bokke en skape. Dit is van belang in die gebied met 'n lae reënval van 125-250 mm per jaar om oorbenutting te vermy en die bossies en grasse toe te laat om saad te skiet. Ankerkaroo is ook in die Amerikaanse staat Arizona ingevoer vir sy eienskappe as veevoer. Dit is ook in Australië ingevoer.

Ander smaaklike Karoobosse en -struike:

*Kruisbessie
*Geelgranaat
*Koggelmandervoet
*Pleisterbossie
*Bietou
*Slanghoutjie

## Verwysings 
* Wes-Kaapse Departement van Landbou
Ja.fm

**Ja.FM** (Jacaranda Afrikaans) is 'n internetradio- en musiek-gemeenskapswebwerf wat Afrikaanse musiek uitsaai. Die radiostasie is op 2 Maart 2011 deur die eienaars van Jacaranda 94.2 begin. Die stasie maak van 'n *Luisteraar Gedrewe Platform* gebruik waar luisteraars op die stasie se webwerf kan kies wat gespeel moet word. Die liedjie wat die meeste stemme verwerf, word dan uitgesaai.

Die diens word 24-uur 'n dag gratis uitgesaai en word nie deur advertensies of omroepers onderbreek nie. Dit bied mense reg oor die wêreld die kans om na hul gunsteling Afrikaanse musiek te luister.

Die beheerkonsole waarop luisteraars hulle keuses vir liedjies invoer kan op enige webtuiste of webjoernaal (blog) vertoon word deur die ingebedde kode te kopieer en na 'n ander webwerf oor te dra.

## Verwysings 
## Sien ook 
* Uitsaaines

## Eksterne skakels 
* Ja.fm se tuisblad
* Die stasie se Facebook-blad
Damon

**Damon**, seun van Damonides, was 'n Griekse musikoloog van die vyfde eeu v.C.. Hy was 'n burger van die Atheense dêmos Oē (ook "Oa" gespel). Hy word beskou as 'n onderwyser en raadgewer van Perikles.

## Musiek 
Damon se vakgebied sou musikologie wees, alhoewel sommige glo dat dit die dekmantel was vir 'n breër invloed oor Perikles se politieke beleid. Byvoorbeeld word gesê dat Damon verantwoordelik was vir die raad aan Perikles om die beleid te implementeer waarvolgens jurielede vir hul dienste vergoed is; hierdie beleid is wyd gekritiseer, en daar word gesê dat Damon daarvoor geostrakeer is (sien die Aristoteliaanse *Athenaion Poleteia*), waarskynlik op 'n tydstip in die laaste derde van die 5de eeu v.C..

Plato beroep hom verskeie keer op Damon in die *Republiek* as die musiekkenner waarna verwys moet word insake die detail van musiekopvoeding.  In Plato se *Laches*, word gesê dat Damon 'n student van Prodikos en van Agathokles was.  Die eersgenoemde was 'n onbeskaamde sofis, terwyl van die laasgemelde (in Plato se *Protagoras*) gesê word dat sy musiekkundigheid 'n voorwendsel was ten einde 'n sofis te wees.

'n Deel van Damon se navorsing was begaand met die harmoniai, die klassifikasie en beskrywing van die verskillende harmonië.  Hy word deur sekere geleerdes aangeslaan as die skepper van die hiper- en hipo-kategorieë (soos in Hipofrigies). Hy het dieselde gedoen met poëtiese metrum. Benewens hierdie tegniese aspek, het sy werk ook gefokus op die sosiale en politieke konsekwensies van musiek, in wat later as sy ethos-teorie sou bekendstaan. Hy was die eerste om 'n studie te doen van die effek wat verskillende soorte musiek op mense se gemoedere gehad het. Volgens Robert Wallace was dit Perikles se belangstelling in die aanwending van hierdie navorsing vir die beheer van mense, wat gelei het tot Damon se ostrakisme.

## Damonides 
Die behoue tekste van die Aristoteliaanse *Athenaion Poleteia* vermeld Damonides as raadgewer van Perikles.  Die vermelding van "Damonides" aldaar, word egter tans byna onbestrede aanvaar as 'n redaksionele penglips, waar die oorspronklike teks eerder sou lees "Damon, seun van Damonides". Dit blyk ook deur herwonne ostraka bevestig te word, wat eweneens die naam "Damon seun van Damonides" vermeld.

## Verwysings 
## Bronne 
* A. J. Podlecki, 1997, *Perikles and His Circle*, Routledge
* Robert W. Wallace, 1998, *The Sophists in Athens*, Harvard University Press
Hankey

**Hankey** is 'n landelike dorp in die westelike gedeelte van die Oos-Kaap, Suid-Afrika. Die dorp is in die Gamtoosvallei naby die Gamtoosrivier geleë.

## Geskiedenis 
duimnael|links|upright|Gravering van eerwaarde William Alers Hankey op 'n monument in Hankey.
[duimnael|links|upright|Die [Suid-Afrikaanse Erfenishulpbronagentskap se kenteken op Saartjie Baartman se graf in Hankey, Suid-Afrika.]]
Die dorp het ontstaan in 1825 toe die Londense Sendinggenootskap 'n sendingstasie hier begin het. Die nuwe stasie is na William Hankey vernoem – die tesourier van die genootskap.

William Philip, seun van die bekende sendeling dr John Philip, het die moontlikheid raakgesien om die ryk spoelgrond langs die rivieroewer te besproei. Met behulp van arbeiders is 'n 270&nbsp;m tonnel deur 'n klipkoppie gekap om die lande te besproei. Daar is in 1842 begin met die tonnel en dit is op 1 Julie 1845 geopen. Daar was egter 'n fratsvloed op hierdie dag in die Gamtoos, waarin William en John Fairbairn (skoonseun van dr Philip) verdrink het. Die tonnel voer tot vandag steeds water na die lande.

Die oorskot van Saartjie Baartman, wat na 'n veldtog in 2002 na Suid-Afrika teruggebring is, is hier gegrawe. Die dorp se distriksmunisipaliteit is na haar genoem.

## Distrik 
Die distrik is 1&nbsp;700&nbsp;km² groot. Produkte wat verbou word is sitrus, tabak, lusern, groente en vrugte.

## Sien ook 
* Lys van dorpe in Suid-Afrika

## Verwysings 
* Op Pad in Suid-Afrika. B.P.J. Erasmus. 1995. 

## Eksterne skakels 
*  Inligting oor Hankey (sa-venues.com)
Patensie

**Patensie** is 'n klein dorpie in die Oos-Kaap-provinsie, Suid-Afrika en is 15&nbsp;km noordwes van Hankey. Die naam is 'n vervorming van die Khoikhoi-woord wat *rusplek vir die vee* beteken. 

## Distrik 
Daar word sitrus, tabak en groente in die distrik verbou. Daar is 'n sitruskoöperasie wat in 1928 gestig is en ook 'n tabakkoöperasie. Die Kougadam is 25&nbsp;km wes van die dorp geleë.

## Sien ook 
* Lys van dorpe in Suid-Afrika

## Verwysings 
* B.P.J. Erasmus. *Op Pad in Suid-Afrika*. 1995.
Kookhuis

**Kookhuis** (ook bekend as **Cookhouse** in Engels) is ’n klein dorp in die Oos-Kaapprovinsie, Suid-Afrika. Die N10 nasionale pad loop deur Kookhuis en die naaste groot dorp is Somerset-Oos. Dit is ’n belangrike spoorwegaansluiting; die hooftrajek tussen Johannesburg en Gqeberha loop deur Kookhuis. Die spoorlyn vanaf Gqeberha (ou Port Elizabeth) het Kookhuis teen 1880 bereik. Daar is ook taklyne na Somerset-Oos en nog een na Oos-Londen oor Fort Beaufort.

Die Groot-Visrivier vloei deur die dorp. Naby Kookhuis funksioneer ook ’n deel van die Oranjerivierprojek, ’n tonnel wat water van die Oranjerivier van die Groot-Visrivier na die Sondagsrivier lei.

Die plaaslike NG gemeente, Visriviervallei, is by die NG gemeente Somerset-Oos ingelyf nadat die lidmate met die jare so afgeneem het dat die gemeente nie meer op sy eie kon voortbestaan nie.

duimnael|links|Die treinstasie

## Sien ook 
* Dassiedeur
* Lys van dorpe in Suid-Afrika

## Verwysings 
* Op Pad in Suid-Afrika. B.P.J. Erasmus. 1995.
Hofmeyr

: *Hierdie artikel handel oor die dorp in Oos-Kaap, Suid-Afrika. Vir die Afrikaanse van, sien Hofmeyr (van).*

links|250px|duimnael|Hofmeyr se stadsaal, opgerig in 1902.
[links|250px|duimnael|Die kerkgebou van die [NG gemeente Hofmeyr.]]
links|250px|duimnael|Die stadsaal, 'n drankwinkel en die landdroskantoor.

**Hofmeyr** is 'n dorpie in die provinsie Oos-Kaap, Suid-Afrika.

## Geskiedenis 
Omstreeks 1870 het ene Daniel Marais op 'n plaas op die grense van die distrikte Cradock en Albert (met sy middelpunt Burgersdorp) gewoon. Dié twee dorpe is sowat 160&nbsp;km uitmekaar. In die uitvoering van sy pligte as diaken van die NG gemeente Burgersdorp, het hy ontdek dat daar in sy omgewing jong mense was van 14 tot 16 jaar wat nog nooit die binnekant van 'n kerk of skool gesien het nie.

Hy het gevolglik besluit dat dié toestand nie langer kon voortduur nie en omdat die mense nie tot die ver verwyderde dorpe gebring kon word nie, het hy tot die oortuiging gekom dat die kerk en skool na die mense gebring moes word. 'n Gedeelte van die plaas Droefontein wat aan 'n welgestelde boer Gert Hendrik Petrus de Bruin behoort het, is daarna aangekoop en die dorp Maraisburg in 1873 daarop aangelê. Hierdie einste GHP de Bruin was later op 'n stadium die voorsitter van die Maraisburg munisipaliteit.

Die NG gemeente Maraisburg het in 1876 gevolg. Om verwarring met Maraisburg in Gauteng te voorkom, is die naam van die dorpie in 1913 na Hofmeyr verander ter ere van Jan Hendrik Hofmeyr ook bekend as 'Onze Jan'. Die gemeente se naam is eers laat in die dekade ná 1970 na Hofmeyr verander, ter wille van eenvormigheid.

Daar was egter nooit verwarring oor die naam nie, aangesien die NG gemeente in Maraisburg, Gauteng, Kriel geheet het, maar jare gelede reeds by die gemeente Florida ingelyf is.

## Distrik 
Merinowol is die belangrikste ekonomiese bedryf in die distrik.

## Sien ook 
* Gereformeerde kerk Hofmeyr
* NG gemeente Hofmeyr
* NG gemeente Kriel
* Lys van dorpe in Suid-Afrika

## Bron 
* B.P.J. Erasmus: *Op Pad in Suid-Afrika*. 1995. 

## Verwysings 
## Eksterne skakels 
*  Inligting oor Hofmeyr (sa-venues.com)
Lys van kardinale aangestel deur Pous Clemens XII

Pous Clemens XII die 246ste pous van die Rooms-Katolieke Kerk van 1730 tot 1740 het 35 nuwe kardinale aangestel in 15 konsistories.

duimnael|Pous Clemens XII

## Die konsistorie van 4 Augustus 1730 
*Neri Maria Corsini, apostoliese protonotarius, neef van die pous.

## Die konsistorie van 2 Oktober 1730 
*Alessandro Aldobrandini, titulêr aartsbiskop van Rodi.
*Girolamo Grimaldi, titulêr aartsbiskop van Edessa.
*Bartolomeo Massei, titulêr aartsbiskop van Athene.
*Bartolomeo Ruspoli, apostoliese protonotarius..

## Die konsistorie van 24 September 1731 
*Vincenzo Bichi, titulêr aartsbiskop van Laodicea.
*Sinibaldo Doria, aartsbiskop van Benevento.
*Giuseppe Firrao, aartsbiskop-biskop van Aversa.
*Antonio Saverio Gentili, titulêr aartsbiskop van Petra.
*Giovanni Antonio Guadagni, O.C.D., biskop van Arezzo.

## Die konsistorie van 1 Oktober 1732 
*Troiano Acquaviva d'Aragona, titulêr aartsbiskop van Larissa.
*Agapito Mosca, priester van die Apostoliese Kamer.

## Die konsistorie van 2 Maart 1733 
*Domenico Riviera, apostoliese protonotarius.

## Die konsistorie van 28 September 1733 
*Marcello Passeri, titulêr aartsbiskop van Nazianzo.
*Giovanni Battista Spinola, goewerneur van Rome.

## Die konsistorie van 24 Maart 1734 
*Pompeio Aldrovandi, titulêr patriarch of Jerusalem.
*Serafino Cenci, aartsbiskop van Benevento.
*Pietro Maria Pieri, O.S.M., prior-generaal van sy orde.
*Giacomo Lanfredini, sekretaris van die Tridentine Raad.

## Die konsistorie van 17 Januarie 1735 
*Giuseppe Spinelli, aartsbiskop van Napels.

## Die konsistorie van 19 Desember 1735 
*Luis Antonio Jaime de Borbón y Farnesio, kroonprins van Spanje.

## Die konsistorie van 20 Desember 1737 
*Tomás de Almeida, patriarg van Lissabon.
*Henri-Osvald de la Tour d'Auvergne de Bouillon, aartsbiskop van Vienne.
*Joseph Dominicus von Lamberg, prins-biskop van Passau.
*Gaspar de Molina y Oviedo, O.E.S.A., biskop van Málaga.
*Jan Aleksander Lipski, biskop van Krákow.
*Raniero D'Elci, titulêr aartsbiskop van Rodi.
*Carlo Rezzonico, senior, later Pous Clemens XIII.

## Die konsistorie van 23 Junie 1738 
*Domenico Silvio Passionei, titulêr aartsbiskop van Efese.

## Die konsistorie van 19 Desember 1738 
*Silvio Valenti Gonzaga, titulêr aartsbiskop van Nicea.

## Die konsistorie van 23 Februarie 1739 
*Gaetano Stampa, aartsbiskop van Milaan.
*Pierre-Guérin de Tencin, aartsbiskop van Embrun.

## Die konsistorie van 15 Julie 1739 
*Marcellino Corio, goewerneur van Rome.

## Die konsistorie van 30 September 1739 
*Prospero Colonna, ouditeur van die Apostoliese Kamer.
*Carlo Maria Sacripante, tesourier-generaal van die Apostoliese Kamer.

## Verwysings 
*Miranda, S., 2011. The Cardinals of the Holy Roman Church. http://www2.fiu.edu/~mirandas/cardinals.htm.
Gemengde ekonomie

'n **Gemengde ekonomie** (of **gebalanseerde ekonomie**) is 'n ekonomie wat elemente van private en staatsbeheer bevat en karakteristieke van beide 'n kapitalistiese en sosialistiese bestel reflekteer.
Suid-Afrika is 'n voorbeeld van 'n gemengde ekonomie.

## Verdere naleeswerk 
* Hoeveel staat, hoeveel private sektor het SA nodig? , *sake24.com*
* Ekonomie, Die Suid-Afrikaanse I: Die rol van die Regering , *myfundi.co.za*
* Terug na 'n apartheidsekonomie? , *praag.co.za*
Charkif

**Charkif** (Oekraïns: Харків, [ˈxɑrkiu̯], ; Russies: Харькoв, *Charkof*, [ˈxarʲkəf]) is die  grootste stad van Oekraïne naas die hoofstad, Kijif, en lê in die ooste aan die grens met Rusland in die Charkif-oblast. Die stad is in 1654 deur Russe gestig. Dit het in 2021 'n bevolking van 1&nbsp;433&nbsp;886 en van 2&nbsp;032&nbsp;400 in die metropolitaanse gebied gehad en beslaan 'n oppervlakte van 350&nbsp;km². Charkif was een van die gasheerstede tydens die Europese Sokkerkampioenskap 2012 wat Oekraïne en Pole saam aangebied het.

## Eksterne skakels 
*  
*  Amptelike webwerf
Donetsk

**Donetsk** (Oekraïns: Донецьк, *Donećk*, [doˈnɛtsʲk], ; Russies: Донецк, [dɐˈnʲetsk]) is die vyfde grootste stad van Oekraïne en lê in die ooste aan die grens met Rusland in die Donetsk-oblast. Die stad is in 1869 deur die Russe gestig. Die stad het 'n bevolking van 905&nbsp;364 en van 1&nbsp;560&nbsp;000 in die metropolitaanse gebied in 2021 gehad en beslaan 'n oppervlakte van 358&nbsp;km². Donetsk was een van die gasheerstede tydens die Europese Sokkerkampioenskap 2012 wat Oekraïne en Pole saam aangebied het. Sedert 2014 dien dit as hoofstad van die selfverklaarde Volksrepubliek Donetsk wat sedert 2022 deur Rusland erken word.

## Demografie 
* Etniese verdeling (2001-sensus): Russe (48,2%), Oekraïners (46,7%), Belarusse (1,2%).

## Eksterne skakels 
*  
*  Amptelike webwerf
Détente

**Détente**, ook bekend as **afkoelingspolitiek**, **ontladingspolitiek** of **ontspanningspolitiek**, is die opklaring of ontknoping van geagiteerde, gelade verhoudinge, veral in 'n politieke situasie. Die term word dikwels gebruik met verwysing na die algemene opklaring van betrekkinge tussen die Sowjetunie en die Verenigde State in die 1970's, 'n ontdooiing op 'n tydstip byna in die midde van die Koue Oorlog. In die Sowjetunie, was détente bekend as **разрядка** ("*razryadka*", d.w.s. ontspanning, ontlading).  Détente is 'n alternatiewe strategie vir terugrol, die strategie van aftakeling van 'n vyandstaat, en inperking, 'n beleid van walgooi teen, en isolering van die vyandelike uitbreiding.
William McKinley

**William McKinley Jr.** (Niles, 29 Januarie 1843 – Buffalo, 14 September 1901) was die 25ste president van die Verenigde State van Amerika vanaf 1897 tot en met sy dood in 1901. Op 6 September 1901 word hy die slagoffer van 'n sluipmoordaanval. Hy is op 14 September op 58-jarige ouderdom oorlede en word opgevolg deur sy adjunkpresident Theodore Roosevelt. Ná Abraham Lincoln (1865) en James Garfield (1881) is hy die derde Amerikaanse president, wat vermoor is.

duimnael|links|Die sluipmoordaanval op William McKinley Jr. deur Leon Czolgosz op 6 September 1901
Berg Denali in Alaska is tussen 1917 en 2015 amptelik Mount McKinley genoem. Dit is met 'n hoogte van 6&nbsp;194 meter die hoogste berg in die Rotsgebergte, Noord-Amerika en die Verenigde State van Amerika.

## Verwysings 
## Eksterne skakels
Luxemburg (dubbelsinnig)

**Luxemburg** kan wees:

* Luxemburg, land in Europa (Groothertogdom Luxemburg)
* Luxemburg (provinsie), Belgiese provinsie in Wallonië
* Luxemburg (stad), hoofstad van en munisipaliteit in die land Luxemburg
Griekwas (stam)

Die **Griekwas** is 'n stam van gemengde afkoms, hoofsaaklik blank en Khoikhoi. Vroeg in die 19de eeu het hulle na die noordelike grens van die Kaapkolonie naby die Oranjerivier getrek. Onder eerwaarde John Campbell en ander sendelinge het hul vesting, Klaarwater, Griekwastad geword. Die naam "Griekwas" word afgelei van  'n Khoikhoistam wat naby Saldanhabaai gevestig was en wat in die 17de eeu as die Grigrikwas bekend was.

## Die strewe na onafhanklikheid 
Later het hulle die invloed van die sendelinge verwerp en hul onafhanklikheid onder die opvolgende leierskap van Adam Kok I, sy seun, Cornelius en kleinseun, Adam Kok die Tweede, verkry.

## Migrasie na Griekwaland-Oos 
duimnael|links|David Arnot
Die grootste deel van die stam het later na die huidige Vrystaat, naby Philippolis, getrek. In 1862 het hulle nog 'n keer getrek en baie ontberings oor die Drakensberge en deur Basoetoeland verduur. In Niemandsland, die huidige Griekwaland-Oos, het hulle 'n hoofstad by Kokstad gestig. Ten spyte van hulle Volksraad het hulle nie daarin geslaag om 'n doeltreffende gemeenskap daar te stel nie en boonop in oorloë met die omringende swart stamme betrokke geraak.

Griekwaland-Oos kom in 1878 onder Britse gesag en word in landdrosdistrikte ingedeel.

## Taal 
Anders as ander inheemse stamme, is die Griekwas se taal Afrikaans, verryk deur 'n aantal eie uitdrukkings.

## Bronnelys 
* Ensiklopedie van Suidelike Afrika, Eric Rosenthal, 1967
* Pinnock, Don: The Kok family and the longest trek in South Africa. *In* Daily Maverick 168, 22-28 Mei 2021

## Eksterne skakels 
* Die gedokumenteerde Griekwa geskiedenis (*Engels*)
* Children of the Mist  – Die Griekwa geskiedenis in woord en beeld (*Engels*)
* History of the Rehoboth Basters and the Griqua in Maps and Pictures
Griekwas (dubbelsinnig)

**Griekwas** kan na een die volgende verwys:

* Die Griekwas-rugbyspan van Kimberley.
* Die Griekwas-stam van Suid-Afrika.
* 1362 Griqua, 'n asteroïde in die buitenste hoofgordel.

## Sien ook 
* Griekwastad, 'n dorp in die Noord-Kaap, Suid-Afrika.
* Griekwaland-Oos, voormalige distrik in noordoostelike deel van Kaapland.
* Griekwaland-Wes, voormalige distrik in noordwestelike deel van Kaapland.
* Griekwa-Afrikaans, 'n dialek van standaard Afrikaans.
* Griekwaland (kiesafdeling), 'n voormalige kiesafdeling van die Suid-Afrikaanse Volksraad.
Canberrastadion

Die **Canberrastadion** (ook **GIO-stadion Canberra** weens borgskapredes) is 'n stadion in Canberra, Australië, wat vir rugby, rugby league en sokker aangewend word en is geleë reg langs die Australiese Instituut van Sport (AIS). Die stadion is in die voorstad van Bruce wat genoem is na Stanley Bruce, voormalige Australiese eerste minister (1923–1929).

## Geskiedenis 
duimnael|links|Sydney FC speel teen Newcastle United Jets in 2006
duimnael|links|Onthulling van die Canberrastadion se Gregan-Larkham-paviljoen op 28 April 2007
Die stadion is aanvanklik gebou met die oog op die Suidsee Spele in 1977. Daarna was dit ook die gasheer vir die 4de IAAF Atletiekwêreldbeker. Tydens die laasgenoemde byeenkoms is die wêreldrekord in die 400&nbsp;m vir vroue deur die Oos-Duitser Marita Koch opgestel asook die 4x100&nbsp;m aflos vir vroue. Hierdie rekords staan steeds.

In die laat 1980's is die atletiekbaan verwyder en geskuif na die opwarmstadion by die AIS. Met die nuwe reghoekige speelveld het die Canberra Raiders Rugby Leaguespan in 1990 hulle tuiswedstryde in Bruce begin speel nadat hulle meer sukses in die liga behaal het. Die verwydering van die atletiekbaan het ook meegebring dat Australiese Voetbal, meer spesifiek die Australiese Voetballiga (AFL), nou in die stadion gespeel kon word en in 1995 is die eerste AFL-wedstryd vir ligapunte tussen die Weskus Arende en Fitzroy gespeel. Daar is ook 'n aantal voorseisoenwedstryde van die AFL gespeel.

Ongeveer in hierdie tyd is ook geëksperimenteer met 'n krieketkolfblad in die middel van die speeloppervlak. Daar is 'n dag/aandwedstryd gespeel tussen twee plaaslike spanne voor 'n klein skare. Gereelde rugbywedstryde het egter nog nie plaasgevind nie.

Verdere verbeteringe is aangebring in 1997 met die oog op die Olimpiese Somerspele 2000. Die stadion het van die sokkerwedstryde aangebied wat tydens die Spele gespeel is. Hiermee is die speelveld in so 'n mate verklein dat AFL-wedstryde nie meer daar gespeel kon word nie. Die Olimpiese sokker het dus veroorsaak dat die speelveld van 'n ovaal oppervlak na 'n reghoekige oppervlak verander is. Die skare kon dus nou nader aan die aksie op die veld wees.

## Eienaarskap 
Die stadion word tans besit deur die Australiese regering deur die Australiese Sportkommissie. Dit word uitgehuur aan die regering van die Australiese Hoofstadgebied wat pogings aanwend om eienaarskap van die stadion oor te neem.

## Wedstryde 
### Rugbyunie 
### Rugbyliga 
### AFC Asië-beker 2015 
### FIFA Sokker-Wêreldbekertoernooi in 2018-kwalifisering 
## Verwysings 
## Eksterne skakels 
*  Amptelike webwerf
*  Canberrastadion by Austadiums
Baarn

**Baarn** is 'n dorp en 'n munisipaliteit in die Nederlandse provinsie Utrecht met 'n bevolking van 24&nbsp;276.

## Die Munisipaliteit Baarn 
Die munisipaliteit van Baarn bestaan uit die volgende dorpe: Baarn, Eembrugge en Lage Vuursche.

## Die dorp Baarn 
duimnael|links|Die dorp Baarn (donkergroen) geleë in die munisipaliteit Baarn.
Baarn, die hoofdorp in die munisipaliteit, het stadstatus verkry in 1391. Die dorp lê ongeveer 8&nbsp;km oos van Hilversum.

Die Nederlandse Koninklike familie besit verskeie wonings rondom Baarn. Die Soestdijkpalleis in Baarn was die woning van koningin Emma, koningin Juliana en Juliana se eggenoot, Prins Bernard. Koning Willem-Alexander (toe nog kroonprins) en sy broers het in Baarn skoolgegaan toe prinses Beatrix en haar familie in die Drakestijnkasteel in Lage Vuursche gewoon het, voordat hulle na Den Haag verhuis het in 1980.

Baarn se inkopieplekke is meestal in de Laanstraat. Besoekersplekke sluit in 'het Cantonspark' ('n botaniese tuin) en die Groeneveldkasteel. Noord en oos van die dorp in daar dyke asook die Eemrivier. Ontspanningsplek is die bosbegroeide suidweste van Baarn, die verbinding tussen Baarn en Soestdijk, bekend as 'Het Baarnsche Bos'.

Die *Scout Centre Buitenzorg* is ook in Baarn te vinde.

Na die suide is die verbindingsroete na die stad Amersfoort, genaamd die 'Breemeentje'. Hierdie naastenby 10&nbsp;km lang, reguit stuk pad oor die dyk, verbind die dorp Baarn aan sommige roetes in Soest en die nywerheidsarea van Amersfoort.

Te danke aan goeie kommunikasie met Amsterdam, is die dorp die tuiste van 'n aantal internasionale boetiekfirmas soos Bain & Co en Cerberus Capital Management. Unilever se Conimex en die sagtewaremaatskappy Seyoda Games is ook in Baarn geleë.

## Vervoer 
Baarn beskik oor 'n spoorwegstasie – met treine wat elke halfuur vertrek na Utrecht (35 minute), Amersfoort (10 minute) en Amsterdam (omtrent 40 minute).

Die A1-motorweg loop net noord van Baarn.

## Galery 

Lêer:Palace Soestdijk.jpg|Paleis Soestdijk
Lêer:Paaskerk Baarn.jpg|Paaskerk in Baarn
Lêer:Baarn, de Pauluskerk RM8537 foto1 2012-05-28 11.21.JPG|Pauluskerk
Lêer:Villa Amalia Baarn.jpg|Villa Amalia
Lêer:Baarn Eemsche Molen (De Baars).png|Eemsche molen by Baarn

## Verwysings
Maagde-eilande

Die **Maagde-eilande** (Engels: *Virgin Islands*) bestaan uit die Amerikaanse Maagde-eilande, 'n eilandgebied van die Verenigde State van Amerika, en die Britse Maagde-eilande, 'n oorsese gebied van die Verenigde Koninkryk, tussen die Karibiese See in die suide en die Atlantiese Oseaan in die noorde. Die *Spaanse Maagde-eilande* behoort sedert die Spaans-Amerikaanse Oorlog van 1898 aan die Amerikaanse eilandgebied Puerto Rico. Die eilande is in die weste van Anguilla en in die ooste van Puerto Rico geleë. Die Maagde-eilande het 'n bevolking van 146&nbsp;508 in 2003 gehad en beslaan 'n oppervlakte van 505&nbsp;km². Die VS-dollar is in albei gebiede die amptelike geldeenheid.

duimnael|links|Geografiese kaart van die Maagde-eilande
duimnael|links|Politieke kaart van die Maagde-eilande:
Die eilande is deur Christophorus Columbus op 14 November 1493 vir Europa ontdek en vir Spanje in besit geneem, maar die eilande is nie deur Spanjaarde bevolk nie. Sedert die 17de eeu was die eilande tussen Denemarke en Engeland opgedeel en sommige eilande was tydelik in Nederlandse besit. 1917 het die VSA die Deense deel vir 25 miljoen VS-dollar gekoop.

## Grootste eilande 
## Sport 
Krieket was eens die gewildste sportsoort in die Amerikaanse en Britse Maagde-eilande, maar Amerikaanse sportsoorte soos Amerikaanse voetbal, basketbal en bofbal word nou meer beoefen. Die Amerikaanse en Britse Maagde-eilande is een van die gebiede wat met ander Karibiese state spelers beskikbaar stel vir die Wes-Indiese nasionale krieketspan, een van die "nasionale spanne" in internasionale krieket met toetsstatus. Die Wes-Indiese nasionale krieketspan het aan elke Krieketwêreldbeker deelgeneem en die eerste twee toernooie in 1975 en 1979 gewen.

## Eksterne skakels 
*  Regering van die Britse Maagde-eilande
*  Amerikaanse Maagde-eilande  by die Amerikaanse Buro vir Eilandsake
Griekwas (rugbyspan)

Die **Griekwas** (weens borgskapsredes bekend as die **Suzuki Griekwas**) is 'n provinsiale rugbyspan gesetel in Kimberley, Suid-Afrika.

Die Griekwas se voedingsbron vir spelers is uit die Noord-Kaap. Hulle tuisveld is die Griekwapark en hulle neem aan die Curriebeker- en SuperSport Rugby-uitdaagreeks (sedert 2017) deel. Griekwas se truikleur is poublou.

## Springbokspelers 
Die Griekwaspelers wat ook vir die Springbokke uitgedraf het is in alfabetiese volgorde:

## Rekords 
Rekords vir die Griekwas:

### Indiwiduele rekords 
* Meeste loopbaanwedstryde vir Griekwas gespeel – André van Wyk (161)
* Meeste Curriebekerwedstryde gespeel – Dave Prins (69 tussen 1979 en 1987)
* Meeste opeenvolgende wedstryde gespeel- Peet Smith (97 tussen 1963 en 1973)
* Meeste wedstryde as kaptein gespeel – André van Wyk (66 tussen 1989 en 1994)
* Meeste loopbaanpunte – Edrich Lubbe (719 in 114 wedstryde)
* Meeste Curriebekerpunte in ’n loopbaan – Kriek Erasmus (440 tussen 1977 en 1985)
* Meeste punte in ’n seisoen – Gaffie du Toit (361 in 27 wedstryde in 1996)
* Meeste Curriebekerpunte in ’n seisoen – Naas Olivier (173 in 2010)
* Meeste indiwiduele punte in ’n wedstryd – Naas Olivier (42 teen die Griffons in ’n 2009 Vodacombekerwedstryd)
* Meeste loopbaandrieë vir Griekwas – Jearus Nicholas (61 in 116 wedstryde tussen 1998 en 2003)
* Meeste drieë in Curriebekerwedstryde – Dave Prins (37 tussen 1979 en 1987)
* Meeste drieë in ’n seisoen – Bjorn Basson (29 in 2010)
* Meeste drieë in ’n Curriebekerseisoen – Bjorn Basson (21 in 2010)
* Meeste drieë in ’n wedstryd – Jacques Jonker (7 teen Namibië in 1996)
* Meeste drieë in ’n Curriebekerwedstryd – Dave Dennis (4 teen Oostelike Provinsie in 1978) en Jearus Nicholas (4 teen die Luiperds in 1998)
* Meeste doelskoppe in ’n wedstryd – Boeta Wessels (11 teen Grens in 1998) en Naas Olivier (11 teen die Griffons in 2009)
* Meeste doelskoppe in ’n seisoen – Gaffie du Toit (98 in 1998)
* Meeste doelskoppe in ’n loopbaan – Edrich Lubbe (133 tussen 1995 en 2001)
* Meeste strafdoele in ’n loopbaan – Edrich Lubbe (91 tussen 1995 en 2001)
* Meeste skepdoele in ’n seisoen – Gaffie du Toit (7 in 1998)
* Meeste skepdoele in ’n loopbaan – Piet Visagie (15 tussen 1964 en 1974)
* Meeste skepdoele in ’n Curriebekerloopbaan – Piet Visagie (8 tussen 1964 en 1974)

### Spanrekords 
* Meeste punte in ’n seisoen – 1428 in 1998 (32 wedstryde)
* Meeste punte in ’n Curriebekerseisoen – 625 in 2003 (21 wedstryde)
* Meeste punte in ’n Vodacombekerseisoen – 734 in 1998 (Suid-Afrikaanse rekord)
* Meeste drieë in ’n seisoen – 201 in 1998 (32 wedstryde)
* Meeste drieë in ’n wedstryd – 18 teen ’n SWD-federasie in 1978
* Meeste drieë in ’n Curriebekerseisoen – 86 in 2003 (21 wedstryde)
* Meeste drieë in ’n Vodacombekerseisoen – 108 in 1998 (Suid-Afrikaanse rekord)
* Grootste oorwinning – 94-0 teen ’n SWD-federasie in 1978
* Grootste verloor – 3-75 teen Westelike Provinsie in 1985
* Meeste punte afgestaan in ’n wedstryd – 78 teen Natal Haaie in 2002 en teen Westelike Provinsie in 2004

## Verwysings 
## Eksterne skakels 
* Die Griekwas se amptelike webwerf
Melanesië

duimnael|Melanesië se geografiese omvang
duimnael|Ligging van Melanesië
duimnael|Kaart van Melanesië
duimnael|Lande en gebiede van Melanesië:

**Melanesië** (afgelei van Grieks: μέλας *mélas* vir "swart" en νῆσος *nêsos* vir "eiland", letterlik: "eilande van swartes" of "eilande van swart mense") is 'n eilandgroep in die Stille Oseaan in die gebied Oseanië en lê in die suidooste van die Filippyne, in die ooste van Indonesië, in die noordooste van Australië en in die noorde van Nieu-Seeland. Melanesië beslaan 'n oppervlakte van 940&nbsp;000&nbsp;km² en het 'n bevolking van sowat tien miljoen. Melanesië, Mikronesië en Polinesië vorm saam Oseanië.

Die streek sluit die vyf onafhanklike lande Fidji, Vanuatu, Salomonseilande, Papoea-Nieu-Guinee en Oos-Timor, maar ook die Franse oorsese gebied Nieu-Kaledonië en dele van Indonesië – veral die westelike Nieu-Guinee, Oos-Nusa Tenggara en Maluku in. Die grootste deel van die streek lê in die Suidelike Halfrond, terwyl Noord-Maluku en baie kleiner eilande van Wes-Nieu-Guinee in die Noordelike Halfrond is. Die grootste eilande is Nieu-Guinee, Fidji se twee hoofeilande Viti Levu en Vanua Levu, Nieu-Kaledonië se Grande Terre, asook Bougainville, Nieu-Brittanje en Nieu-Ierland wat almal tot Papoea-Nieu-Guinee behoort.

Die term Melanesië (in Frans: *Mélanésie*) is in 1832 vir die eerste keer deur Jules Dumont d'Urville gebruik om in etniese en geografiese opsig na 'n eilandgroep te verwys wie se inwoners, volgens hom, van dié van Mikronesië en Polinesië verskil. Die onderskeiding is later as foutief bewys, aangesien al drie gebiede deur inheemse Austronesiese volke bewoon word wat Austronesiese tale besig.

## Verwysings 
## Verdere leesstof 
*  
*  

## Eksterne skakels 
*  
*
Osjikoto

**Osjikoto** is een van die 14 streke van Namibië. Osjikoto se hoofdorp en grootste dorp is Tsumeb. In die noorde grens Osjikoto aan Ohangwena, in die ooste aan Kawango-Wes, in die suide aan Otjozondjoepa en Kunene, en in die weste aan Osjana.
Omoesati

**Omoesati** is een van die 14 streke van Namibië en lê in die verre noordekant van die land. Omoesati se hoofdorp en grootste nedersetting is Outapi (Uutapi). In die noorde grens Omoesati aan Angola, in die ooste aan Ohangwena en Osjana, en in die suide en weste aan Kunene.

Omoesati het ongeveer 230&nbsp;000 inwoners (sowat 10% van Namibië se bevolking), en deel Ovamboland se tipiese hoë bevolkingsdigtheid. Die naam "Omoesati" beteken "mopanie" synde die oorheersende boom in die streek.

Die Omoesati-streek is die geboorteplek van Sam Nujoma, die eerste President van Namibië.
Omuthiya

**Omuthiya** is die hoofstad van die Namibiese streek van Osjikoto. In 2009 het die dorp 'n bevolking van sowat 11 duisend mense gehad.
Glenn Ford

**Gwyllyn Samuel Newton** "**Glenn**" **Ford** (1 Mei 1916 - 30 Augustus 2006) was  ’n  Kanadese akteur.

## Loopbaan 
Hy was die seun van ’n Kanadese spoorwegamptenaar. Toe hy agt jaar oud was, het sy gesin na Kalifornië verhuis. 

### Verhoog en rolprente 
Op 19 het hy sy debuut op die verhoog gemaak. Sy eerste rolprentrol was vir 20th Century Fox, maar daarna het hy ’n kontrak geteken met Columbia, waarvoor hy in 18 jaar in sowat 50 prente gespeel het. Sy eerste groot rol was in *Heaven with a Barbed Wire Fence*.

Sy mees noemenswaardige rol was in 1946, saam met Rita Hayworth in Gilda. Verskeie flieks met Ford in was hierna egter minder suksesvol. Sy beste rolle was in die flieks van die Oostenrykse regisseur Fritz Lang: *The Big Heat* en *Human Wishes*. Nog groot en duur prente, hoewel nie almal kommersiële suksesse nie, was *Framed*, *Experiment in Terror* en *Four Horsemen of the Apocalypse*. 

Ford het nooit ’n Oscar gewen nie, en in die 1960's het sy ster stadigaan verdof. In 1978 het hy ’n byspelerrol gehad in *Superman* as Jonathan Kent, Clark se aangenome pa.

Van sy ander prente sluit in *Texas*  (1941), *The Desperadoes*  (1943), *The Man from Colorado*  (1948), *Lust for Gold*  (1949), *The Redhead and the Cowboy*  (1951), *The Man from the Alamo* (1953), *The Violent Men* (1955), *Jubal (1956)*, *The Fastest Gun Alive* (1956), *3:10 to Yuma* (1957), *Cowboy* (1958), *The Sheepman* (1958), *Cimarrón* (1960), *A Time for Killing* (1967), *The Last Challenge*  (1967), *Day of the Evil Gun* (1968) en *Heaven with a Gun* (1969).

### Televisie 
In 1971 was Ford in die televisiereeks *Sam Cade*. Hy was ook te sien in verskeie prente wat vir TV gemaak is, soos *The Brotherhood of the Bell* (1970), *The Greatest Gift* (1974), *The Disappearance of Flight 412* (1974), *The 3,000 Mile Chase* (1977) en *The Sacketts* (1979). Sy laaste rol was in die drama *Final Verdict* (1991).

## Eksterne skakels 
* 
* Amptelike biografie
* Glenn Ford Aanlyn
* Foto's en geskrifte
Cobus Rossouw jr.

**Cobus Rossouw jr.** is 'n rolprentregisseur en die seun van die bekende Afrikaanse akteur Cobus Rossouw.
Hy was die regisseur van Getroud met rugby (rolprent).

## Filmografie 
* Kruispad, TV-reeks
* Getroud met Rugby, TV-reeks
* Getroud met rugby (rolprent)
* Binnelanders

## Verwysings
Fransfontein

**Fransfontein** is 'n klein dorpie in die Kunene streek van noordwestelike-Namibië. Dit lê aan die oewer van die Huabrivier.
Doemjat

**Doemjat** (Arabies: دمياط) of **Damietta** is 'n stad in noordelike Egipte, sowat 200&nbsp;km noord van Kaïro.
Mikronesië

duimnael|Mikronesië se geografiese omvang
duimnael|Ligging van Mikronesië
duimnael|Kaart van Mikronesië
duimnael|Lande en gebiede van Mikronesië:

**Mikronesië** (afgelei van Grieks: μικρός *mikrós* vir "klein" en νῆσος *nêsos* vir "eiland", letterlik: "klein eilande") is 'n eilandgroep in die Stille Oseaan in die gebied Oseanië en lê in die suidooste van Japan, in die ooste van die Filippyne, in die noordooste van Indonesië en in die suidweste van Hawaii. Mikronesië beslaan 'n oppervlakte van 7&nbsp;000&nbsp;000&nbsp;km² en het 'n bevolking van sowat een miljoen. Melanesië, Mikronesië en Polinesië vorm saam Oseanië.

Die streek bevat vier eilandgroepe — Karoline-eilande, Gilberteilande, Mariana-eilande en Marshalleilande — en baie afgeleë eilande. Administratief is die eilande van Mikronesië tussen ses onafhanklike lande verdeel: Die Karoline-eilande is verdeel tussen Palau en die Gefedereerde State van Mikronesië, die Gilberteilande (saam met die Phoenix- en Line-eilande in Polinesië) word deur Kiribati beslaan, die Mariana-eilande is verdeel in twee eilandgebiede van die Verenigde State van Amerika: Guam en die Noordelike Mariana-eilande, Nauru is 'n onafhanklike eilandnasie op die eiland met dieselfde naam en die Marshalleilande beslaan die eilandgroep met dieselfde naam. Wake-eiland is ook noemenswaardig, aangesien dit deur beide die Marshalleilande en die Verenigde State opgeëis word, laasgenoemde se Amerikaanse Lugmag bestuur dié eiland.

Die term Mikronesië (in Frans: *Micronésie*) is in 1832 vir die eerste keer deur Jules Dumont d'Urville gebruik om in etniese en geografiese opsig na 'n eilandgroep te verwys wie se inwoners, volgens hom, van dié van Melanesië en Polinesië verskil. Die onderskeiding is later as foutief bewys, aangesien al drie gebiede deur inheemse Austronesiese volke bewoon word wat Austronesiese tale besig. Die subgroep wat in Mikronesië gepraat word, word Mikronesiese tale genoem.

## Verwysings 
## Verdere leesstof 
*  
*  

## Eksterne skakels 
*  
*
Nieuwoudtville

[duimnael|links|230px|Die NG kerk op Nieuwoudtville. Die hoeksteen is op [3 Februarie 1906 gelê en die gebou is ingewy op 23 April 1907. Die argitek was John Gaisford.]]

**Nieuwoudtville** is 'n klein dorp in die Noord-Kaap, in Suid-Afrika. Die dorp is in 1897 deur die *Nieuwoudt* familie gestig. Die Nieuwoudtvillewaterval is naby die dorp terwyl die Vanrhynspas net wes van die dorp op die R27-provinsiale pad is.

## Geskiedenis 
Die dorp het ontstaan in 1897 toe die NG Kerk 'n nuwe gemeente hier gestig het op grond wat van die Nieuwoudt broers gekoop is. Sommige van die oorspronklike geboue van die broers het behoue gebly op die oewers van die Groenrivier.

## Omgewing 
Skaapsboerdery is die belangrikste ekonomiese aktiwiteit in die distrik terwyl koring en rooibostee ook belangrik is. Die Nieuwoudtville-veldblomreservaat van 115&nbsp;ha is in 1974 gestig om die meer as 300 spesies inheemse blomme te bewaar. Die Oorlogskloof-natuurreservaat is 20&nbsp;km suid van die dorp.

## Fotogalery 

Lêer:VanRhyns-Pass_P1010232.JPG|Die Vanrhynspas
Lêer:Nieuwoudtville_Wasserfall_P1010244.JPG|Die Nieuwoudtville-waterval
Lêer:Nieuwoudtville_Wasserfall_P1010249.JPG|Nieuwoudtville-waterval
Lêer:Euphorbia mauritanica-P1010237.JPG|*Euphorbia mauritanica* naby die Nieuwoudtville-waterval

## Sien ook 
* Lys van dorpe in Suid-Afrika
* Kokerboomwoud

## Bronne 
* Dr. Willem Petrus Steenkamp
* Ds. Christie Neethling
* B.P.J. Erasmus: Op Pad in Suid-Afrika. 1995. 
* Eric Rosenthal: Ensiklopedie van Suidelike Afrika. 1967.

## Verwysings
Hammanskraal

**Hammanskraal** is 'n dorp in noordelike Gauteng, in Suid-Afrika. Die dorp is 20 km suid van Pienaarsrivier geleë en vernoem na 'n vroeë veeboer, Hamman, wat 'n kraal hier gebou het om sy vee teen roofdiere te beskerm. In 1979 is die Federation of South African Trade Unions (FOSATU) hier gevorm.

Tans val die dorp se munisipale bestuur onder die Tshwane Metropolitaanse Munisipaliteit.

## Noemenswaardige inwoners 
* Herman Mashaba

## Sien ook 
* Lys van dorpe in Suid-Afrika

## Verwysings
Umzinto

**Umzinto** is 'n dorp in die suide van KwaZulu-Natal, Suid-Afrika. Dit is ongeveer 10&nbsp;km binneland toe van Park Rynie geleë.

Dit is in 'n landbougebied waar suikerrriet verbou word, en die dorp is as sentrum vir die suikermeule gestig. Die eerste publieke maatskappy in Natal is in 1858 by Umzinto opgerig.

## Sien ook 
* Lys van dorpe in Suid-Afrika

## Verwysings
Balcarce

**Balcarce** (amptelik **San José de Balcarce**)  is 'n stad in die Buenos Aires provinsie, in Argentinië.
Charles Bronson

**Charles Bronson** (3 November 1921 – 30 Augustus 2003) was 'n Amerikaanse akteur van Litause oorsprong. Hy is bekend vir sy gewelddadige flieks, onder meer *Death Wish* (1974), waarin hy verskyn het. Sy meeste optredes was rolle soos dié van 'n brutale polisiespeurder, 'n vigilante, 'n gewapende stryder, wag, bokser of "dief" van die Mafia. Hy was ook te sien in *The Magnificent Seven* (1960), *The Great Escape* (1963) en *The Dirty Dozen* (1967).

## Biografie 
Sy regte naam was Charles Dennis Buchinski. Hy is op 3 November 1921 in Ehrenfeld, Pennsilvanië gebore. Charles was die elfde uit 'n gesin van 15 kinders. Sy ouers was Litause immigrante van Tataarse oorsprong. Hy het saam met sy broers in 'n steenkoolmyn gewerk om sy familie te ondersteun.

In 1943 het Charles teen die Japannese geveg tydens die Tweede Wêreldoorlog, waar hy diens gedoen het in 'n bomwerper. Met sy terugkeer bring hy twee jaar in 'n amateur-teater in Philadelphia deur, gevolg deur 'n paar klein rolle in Hollywood, soos die een wat geskep is deur Gary Cooper in die film ''You're in die Navy Now'' (1951).

Uit sy eerste huwelik, met Harriet Tendler, is twee kinders gebore. In 1968 trou hy met die Britse aktrise Jill Ireland, wat ook 'n paar keer sy medespeler op die skerm was. Hulle was getroud vanaf 1968 tot met haar dood in 1990. Sy derde huwelik is in 1998 voltrek met Kim Weeks, by wie hy vier kinders gehad het.

In 1957 het Charles Bronson 'n rol in "Machine-Gun Kelly", deur die regisseur Roger Corman, vertolk. Met sy ruwe manlike voorkoms, is hy gespesialiseerde rolle toegeken van die "harde" wraakgeoriënteerde polisieman.

In 1968 was sy groot sukses die rol van Hamonica in *Once Upon a Time in the West*, onder leiding van die Italiaanse filmregiseur Sergio Leone.

Op 30 Augustus 2003 sterf hy aan longontsteking, in die Cedars-Sinai Mediese Sentrum. Hy was ook 'n slagoffer van Alzheimer se siekte in sy laaste jare.

Ironies genoeg, ten spyte van sy ruwe, taai beeld, is Bronson opreg waardeer deur sy medewerkers as 'n sagte mens, wat ook aan skilderkuns toegewy was, sê die *New York Times*.

## Verwysings 
## Eksterne skakels 
* The Charles Bronson Homepage Bewonderaarswebwerf met omvattende fotogalery
* Japannese bewonderaarswebwerf 
* Die Beste Battles van Charles Bronson Foto's op AMCtv.com
Fortaleza-sportklub

**Fortaleza Esporte Clube** is 'n Brasiliaanse sokkerklub in die stad Fortaleza.
Die klub is in 1918 gestig as *Fortaleza Sporting Club*. Fortaleza is ook aktief in saalsokker, handbal en basketbal.

## Eksterne skakels 
* Amptelike webtuiste
* Bewonderaarswerf